**«Бастауыш сыныпта  жаңа әдіс-тәсілдерді пайдалану арқылы оқушылардың оқу-танымдық қызығушылықтарын дамыту»**

Егеменді еліміздің өсіп келе жатқан ұрпақтарын ойлы да іскер , өз –өзіне сенімді

интеллектуалдық деңгейі биік азамат етіп тәрбиелеуде мектептің алатын орны ерекше. Бастауыш сынып- білім, дағды , іскерлікті қалыптастырудың бастамасы болып табылады. Біздің міндетіміз – жеке тұлғаны дамытып , білімге деген қызығушылығын оятып , ынтасын арттыру.

Қазіргі заманда жас ұрпақты жан-жақты жетілген , ақыл- парасатты , ой-өрісі биік, бәсекеге қабілетті азамат етіп тәрбиелеу –қоғамымыздың ең өзекті мәселесі.Бұл әр мұғалімнің жаңаша шығармашылық ізденуін қажет етеді.

Бастауыш сыныпта оқушылардың танымдық қызығушылығын дамытудың негізі олардың білімі мен дағдыларының дәрежесі ғана емес, баланың маңызды психикалық қызметтерін , ақыл –ой жұмысының тәсілдерін қалыптастыру оқу процесін жаңа жолға қоюға мүмкіндік береді. Оқушылардың шығармашылық қабілеті оның ойлауы мен тәжірибелік әрекеттері арқылы дамиды. Осы орайда ойлануға үйрететін сабақтарды дамыта оқыту сабақтарына жатқызуға болады.

Оқушы негізгі білімді бастауыш сыныпта алады. Бастауыш сыныпта оқушы не нәрсені болса да білуге құмар, қолымен ұстап , көзбен көргенді ұнатады. Зейіндері тұрақсыз болғандықтан бір сарынды оқудан тез жалығады.

Танымдық белсенділік дегеніміз- оқушының оқуға, білімге деген ынта –жігерінің, ықылысының ,құштарлығының ерекше көрінісі. Ал , «таным –ойдың білмеуден білуге қарай дәл емес , білуден неғұрлым толық дәл білуге қарай ұмтылатын ой-өрісінің күрделі үрдісі» болып табылады. Таным теориясы оқу әрекетімен тығыз байланысты. Оқудың міндеті –табиғат , қоғам және оқушының психикалық процестерінің даму заңдылықтарын оқушы санасына ендіру.  
 Таным мен оқу арасында жалпы ортақтастық көп. Оқушы қоршаған ортаны , дүниені тану арқылы дамиды, кемелденеді. Оқу жұмысын танымның бір әдісі ретінде қарастыруға болады.

Оқу –танымдық іс-әрекет –бұл арнайы оқушының өзі ұйымдастырған және адамзат баласы жинақтаған мәдени байлықты игеру мақсатында сырттай тану. Оның пәндік нәтижесі ғылыми білім , білік , дағды , тәртіп үлгісі оқуды меңгеретін іс-әрекеттер түрлері болып табылады.

Оқу –танымдық іс –әрекет оқушылардың ақыл –ой ,ерік-жігерін , психологиялық процестерін : зейінін , есін, қабілетін дамыту, іс-әрекетті орындаудың нақты амал-әрекеттерін пайымдау , дүниетанымын және жеке бас даму жолдарын қалыптастыру тәсілдерін зерттейді .

Мұғалім мен оқушы арасындағы бірлескен қарым-қатынастың маңызы ерекше. Өйткені оқушының ой-пікірі мен тапсырманы орындау шеберлігін ,сөйлеу мәдениеті мен ой тұжырымын, пайымдауын , талпыныстары мен ізденістерін , қызығушылықтары мен байқампаздығын, іскерлігі мен дағдысын , іске батыл , сеніммен кірісуге бағыт-бағдар беру , істің дұрыс-бұрыстығын анықтау педагог тарапынан болуы шарт. Мұғалім оқушының танымдық ынтасын құптап , оған сенімділік танытып , оқушының мінез-құлқына тұрақтылықты , өзін-өзі бағалауды , ерік –жігеріне батылдық пен табандылықты , ұстамдылық пен сабырлылықты , өзіне –өзі талап қоя білуді , т.б. үйретеді.

Оқушының танымдық белсенділігіөз кезкгінде қабылдау , есте сақтау, ойлау , қиялдау үрдістері мен зейіннің тұрақты күйін қажетт етеді. Оқушының қабылдауы, негізінен мұғалімнің сабақты жүйелі түрде жүргізуіне байланысты. Оқу барысында оқушының бойында танымдылық белсенділік пайда болса , сонда оқушыларда ақыл-ой қабілеттерінің зеректігі , зейінділік , байқағыштық , ойлау мен сөйлеу дербестігі , қызығушылығы дамиды.

Қазіргі кезде қоғам талабына сай оқытуда жаңа технологияны пайдалана отырып , оқушылардың оқу –танымдық іс-әрекетін дамытудың , шығармашылық әлеуетін көтерудің маңызы зор.

Жаңа технология үрдістерінің талабы – оқушыларға білім беруге белгіленген мақсатқа жету , оқушылардың іс-әрекеті арқылы ойлау дағдыларын , оқу танымдық іс –әрекетін белсендіре отырып, сабаққа қойылған негізгі мақсаттарды жүзеге асыруға қол жеткізу болып табылады.

Бастауыш мектепте оқыту процесінде дидактикалық ойындар әрі оқу, әрі ойын қызметін атқарумен ерекше орын алады. Ойын –балалар әрекетінің бір түрі , оқушыларды оқыту және тәрбиелеу мақсатындағы қарым-қатынастың әдісі мен құралы. Ойын әрекеті естің, ойлау мен қиялға , барлық таным процесіне әсерін тигізеді. Ойын –оқыту кезінде жаңа технологияның маңызды бөлігі болып табылады.

Ойын –адамның мінез-құлқын өзі басқаруымен анықталатын қоғамдық тәжірибені қалыптастыруға арналған жағдаяттар негізінде іс-әрекеттің бір түрі .  
 Ойын әрекеті мынадай қызметтерді атқарады:

* ойын-сауық
* коммуникативтік немесе қарым-қатынастық
* диагностикалық ( ойын барысында өзін-өзі тану)
* коррекциялық ( өзін-өзі түзету)
* әлеуметтендіру

Ойын –адамның өміртанымының алғашқы қадамы. Сондықтан ойын арқылы оқушылар өмірден көптеген мәліметтер алып , білімдерін жетілдіреді. Ойын арқылы ұйымдастырылған сабақ оқушыларға жеңіл әрі тартымды , әрі түсінікті болады. Ойын сабақтары оқушылардың өздігінен жұмыс істеуге , танымдық қабілетін дамытуға үйретеді.

Сонымен қатар қазақ халқының ұлттық ойындлары оқушылардың ой-өрісін қалыптастырып , білгірлікке шыңдайтын бірден –бір құрал болып есептеледі.Ол оқушылардың бос уақытын көңілді өткізіп, денсаулықтарын шыңдай түсуімен бірге халқымыздың салт-дәстүрін , тілін дамытуға зор үлесін қосады.

Сабақта ойын түрлерін білімділік , тәрбиелік және дамытушылық мақсаттарға жетуге бағытталған мазмұндық мотивациялық аспекті ретінде негізге алуға болады.

Әр сабақта оқушылардың оқу –танымдық іс-әрекетін белсендіру үшін ойын технологиясының мынадай түрлерін қолдану жұмыс мазмұнына көмектеседі:

Қазақ тілі сабақтарында оқушылардың оқу –танымдық іс-әрекетін белсендіру мақсатында « Сөйлем» тақырыбын өту барысында « Сөз қуаласпақ» ойыны, мысалы: *Қағаз-зығыр-радио-орақ* т.б., «Ұйқасын тап» ойыны, мысалы: *Қайсы күні қандай сабақ? Қалай менің үлгерімім? Еш жаңылып қалмай, санап. Жүреді ылғи ...(күнделігім)* , т .б. , «Жалғасын тап» ойыны, мысалы: *Ол бүгін сабақтан ерте келіп,....(сабағын орындады)* т.б., «Жоғалған буын» ойыны, мысалы: *Көгер...(шін) , тор...(ғай), ақ...(қу)* , т.б.дидактикалық ойындар қолдану оқушылардың танымдық белсенділіктерін арттыруға мүмкіндік береді. «Сөз таптары», «Сөйлем түрлері» тақырыптарын өту барысында тірек сызбалар қолдану оқушылырға ерекше әсер етіп , оқуға деген құштарлықтарын, танымдық белсенділіктерін арттыруға көп көмегін тигізеді.

Әдебиеттік оқу сабақтарында оқушылардың танымдық қызығушылығын қалыптастыру үшін басты назарға алатын бағыттар:

- өлең шығаруға үйрету;

- ұйқасын тапқызу, сөз бен сөзді байланыстыру;

- ой тастау;  
 Дүниетану сабақтарында оқушылардың танымдық қызығушылықтарын қалыптастыруда хрестоматикалық материалдарды пайдаланудың маңызы зор. Оқушылар тақырыпқа сәйкес көркем әңгімелерді , өлеңдерді , ғылыми кітаптардан алынған сипаттамаларды , қызықты деректерді ықылас қойып , зор ынтамен қабылдайды. Соның арқасында пәнге деген қызығушылықтары артып, ой-өрістерін кеңейтіп, қоршаған орта туралы білімдері жаңа деректермен молая түседі.

Оқушылардың шығармашылық қабілеттерін дамыту мақсатында математика сабағын түрлендірудің маңызы зор. Оқу үрдісіндегі «есеп» оқушылардың танымдық белсенділігін арттыратын маңызды айғақтардың бірі және есепті шешу үшін ондағы берілген шарттары мен талаптарды ескеру тиесілігіне баса назар аударуды қажет етеді.Таңертең тұрғанда күн дене жаттығуын жасаумен басталатыны сияқты сабақты «ой жаттығуларынан» бастауды әдетке айналдыру қажет. Мысалы :

- Жылдың жетінші айын ата?

- Бағдаршамның қай түсі жанғанда тоқтау керек?

- Мұрын адамға не үшін керек?

- Есік қандай геометриялық фигураға ұқсайды?

Мұндай сұрақтар оқушылардың назарын сабаққа аударып , белсенділіктерін арттырады, зейіндерін қалыптастырады. Осындай тапсырмаларды орындау арқылы қоғамымызда табиғатты сүйе білетін ,қайырымды, мейірімді , өзін-өзі тани алатын , байқағыш, үнемді , табиғат құндылықтарын түсіне білетін тұлға тәрбиеленеді.

Міне, осындай танымдық белсенділіккке байланысты шығармашылық тапсырмаларды қолдану барысында оқушының сабаққа деген қызығушылығы артып, дамиды.

Қорыта келгенде , Тәуелсіз мемлекетіміздің ертеңі ұрпақтың рухани байлығы, мәдениеті , саналы ұлттық ойлау қабілеті мен біліміне , іскерлігіне байланысты . Осыған орай мектептегі оқу үрдісіне оқушылардың танымдық қызығушылықтарын арттыру , дамыту болашақта білімді өз бетінше жинап алу қабілеттерін дамытуға жетекші рөл атқарады және пәндерді оқыту барысында көзделетін білімділік ,дамытушылық , тәрбиелік міндеттерді жүзеге асыруда танымдық қызығушылығын дамыту және қалыптастыруда сабақта әртүрлі әдіс-тәсілдерді қолданудың тиімділігіне көз жеткізуге болады.

Қорытынды : өзімнің баяндамамды қорыта келіп, мыныдай түйін түюге болады.

1.Оқушылырдың сабаққа деген қызығушылығы арттады

2. Оқушылырадың танымдық белсенділікткрі дамиды , шығармашылық тапсырмаларды пәндерге бейімдеп қолданудан пәнеге деген қызығушылықтары молаяды.

3. Оқушылырдың логикалық ойлауы , шығармашылық іс-әрекет қабілеттері артып , білім сапасы көтеріледі.

Осы мақсаттарға жету жолында жылықпай жаңа технологияларды өз жұмысымызда падаланып , сонымпен қатар оқушыларды мадақтап , ынталандыру арқылы баланың қиялы мен ойын дамытамыз. Ойы дамыған оқушының танымдық қызығушылығы артып, шығармашылық деңгейі көтеріледі.

Қолданылған әдебиеттер тізімі :

1. Бастауыш сынып журналы №5, 1998 жыл
2. Бастауыш мектеп №3 , 4 2010 жыл

3. Дамыта оқыту технологиялары Б. Тұрғанбаева «Алматы», 2000 жыл

4. Қазақстан мектебі , Алматы №8 , 2003 жыл

5. Мен және бәрі ,бәрі ,бәрі Алматы «Аруна» , 2006 жыл

6. Бастауыш сыныпта оқыту журналы №1, 2006 жыл